Viljandis peeti 20. märtsil Eesti Usuõpetajate Liidu aastakonverentsi.  Seekordse konverentsi teemaks oli «Erinevad usundid religiooniõpetuses». Konverentsi tööd juhtis liidu eestseisuse liige Toomas Jürgenstein.  Paeluv temaatika ja huvipakkuvad esinejad olid kohale meelitanud hulgaliselt rahvast. Avasõnad, palve ja tervitused ning siis sai sõna esimene kõneleja, Tartu ülikooli religioonipedagoogika lektor dr Pille Valk, kes rääkis religiooniõpetuse uuest õppekavast ja selle alustest. Põnevale teemale ja heale käsitlusele elas kaasa saalitäis rahvast.